SET ปิดลบ 10 จุดตามดาวโจนส์ฟิวเจอร์ นลท.จับตาแผนสกัด “โคโรนา” หลัง WHO ประกาศภาวะฉุกเฉิน!
SET ปิดลบ 10 จุดตามดาวโจนส์ฟิวเจอร์ นลท.จับตาแผนสกัด "โคโรนา" หลัง WHO ประกาศภาวะฉุกเฉิน!
SET ปิดลบ 10 จุดตามดาวโจนส์ฟิวเจอร์ นลท.จับตาแผนสกัด "โคโรนา" หลัง WHO ประกาศภาวะฉุกเฉิน!
31 ม.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,514.14 จุด ลบ 9.85 จุด หรือ 0.65% มูลค่าการซื้อขาย 5.63 หมื่นล้านบาท
10 หุ้นกดดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยในช่วงบ่ายนี้ปรับตัวลงตามดาวโจนส์ฟิวเจอร์สที่ได้กลับมาติดลบจากที่บวกในช่วงเช้า เช่นเดียวกับตลาดหุ้นในภูมิภาคเอเชียส่วนใหญ่ ขณะที่ตลาดยุโรปเคลื่อนไหวทั้งบวก-ลบสลับกัน หลังจากองค์การอนามัยโลก (WHO) ประกาศให้ไวรัสโคโรนาสายพันธุ์ใหม่เป็นภาวะฉุกเฉินด้านสาธารณสุขของโลก แต่ไม่ได้กีดกันด้านการค้าและการขนส่งกับจีน เป็นเพียงการสกัดกั้นโรคระบาด ซึ่งมองเป็นเรื่องดีที่จะทำให้เกิดความร่วมมือกันของชาติต่าง ๆ ในการควบคุมโรค แต่จำนวนผู้ติดเชื้อเร่งตัวขึ้นถึง 20-30% ค่อนข้างสูง ดังนั้นจึงต้องติดตามว่าจะสามารถควบคุมการแพร่ระบาดได้จริงหรือไม่
ส่วนบ้านเรากำไรของบริษัทจดทะเบียน (บจ.) แผ่วลงและเงินบาทก็อ่อนค่าเร็ว เป็นการกระตุกให้ Fund Flow ไหลออก เพื่อไม่ให้มีผลต่อ Capital gain และอัตราแลกเปลี่ยนเงินตรา (FX) ยิ่งออกช้าก็อาจจะเกิดผลไม่ดี
ขณะที่แนวโน้มการลงทุนในสัปดาห์หน้า นายวิจิตร กล่าวว่า ตลาดฯคงผันผวนตามสถานการณ์การแพร่ระบาดไวรัสโคโรนา ซึ่งจุดพีคน่าจะอยู่ในเดือน ก.พ.63 อีกทั้งยังต้องติดตามการประชุมคณะกรรมการนโยบายการเงิน (กนง.) วันที่ 5 ก.พ.นี้ ซึ่งตลาดฯคาดว่าจะคงอัตราดอกเบี้ย แต่หากมี Surprise ก็อาจปรับลดอัตราดอกเบี้ยได้ และในวันที่ 4 ก.พ.ต้องติดตามว่าการประมูล 5G ว่ามีรายใดยื่นประมูลบ้าง
พร้อมให้แนวรับ 1,500 จุด ส่วนแนวต้าน 1,540 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GPSC มูลค่าการซื้อขาย 3,114.40 ล้านบาท ปิดที่ 84.00 บาท ลดลง 4.50 บาท
AOT มูลค่าการซื้อขาย 3,015.87 ล้านบาท ปิดที่ 70.50 บาท เพิ่มขึ้น 1.00 บาท
CPALL มูลค่าการซื้อขาย 2,989.58 ล้านบาท ปิดที่ 70.75 บาท ลดลง 1.00 บาท
BAM มูลค่าการซื้อขาย 2,690.17 ล้านบาท ปิดที่ 26.50 บาท ลดลง 0.50 บาท
KBANK มูลค่าการซื้อขาย 1,947.28 ล้านบาท ปิดที่ 140.50 บาท ลดลง 1.00 บาท
ตลาดหุ้นเอเชีย
